“อว. CLEAN&amp;CLEAR” ส่งคืนพื้นที่ปลอดภัยสู่ชุมชน
ผศ.ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีว่าการและโฆษกกระทรวงการอุดมศึกษา วิทยาศาสตร์ วิจัยและนวัตกรรม (อว.)พร้อมคณะ เข้าร่วมกิจกรรม “ส่งคืนพื้นที่ปลอดภัยสู่ชุมชน”ภายใต้โครงการ “อว. CLEAN&amp;CLEAR” ณ ศูนย์สร้างสุขทุกวัย เขตบางแค(เรืองสอน) หลังจากที่รัฐบาลประกาศมาตรการล็อกดาวน์และการระบาดของโรคโควิด-19 ระลอกที่ 4 นั้น สถานการณ์โควิด-19 เริ่มดีขึ้นเรื่อยๆ ผู้หายป่วยได้กลับบ้านเป็นที่เรียบร้อยแล้ว ศูนย์สร้างสุขทุกวัย เขตบางแค(เรืองสอน) ที่ได้ปิดพื้นที่เพื่อทำความสะอาด ฆ่าเชื้อ เตรียมพร้อมรับมือกับสถานการณ์ในอนาคตโครงการ อว.พารอด  เข้าส่งมอบของเพื่อใช้ในการทำความสะอาดพื้นที่ให้กับคุณรุจิรา อารินทร์ ผอ.เขตบางแค และเข้าไปทำความสะอาดและฆ่าเชื้อพื้นที่ที่ซึ่งใช้เป็นศูนย์พักคอยสำหรับผู้ป่วย "กลุ่มสีเหลือง"เพื่อคืนพื้นที่ให้กับชุมชน นอกจากนั้น ดร.จันทร์เพ็ญ เมฆาอภิรักษ์ รองอธิบดีกรมวิทยาศาสตร์บริการ ยังให้ความรู้สำหรับการใช้อุปกรณ์ ยาฆ่าเชื้อ ที่ได้ส่งมอบให้อย่างละเอียด พร้อมกันนี้ ขอให้ประชาชนมั่นใจ ชุมชนจะได้พื้นที่ที่ปลอดภัยกลับคืนมาแน่นอน